Frumvarpið gangi gegn ákvæðum stjórnarskrár Veiðihús Strengs við Selá . Fréttablaðið / Ernir Veiðifélagið Strengur , sem er að stærstum hluta í eigu breska auðkýfingsins Jims Ratcliffe , gerir alvarlegar athugasemdir við frumvarp sjávarútvegs - og landbúnaðarráðherra um lax - og silungsveiði . Frumvarpið sem nú er til meðferðar hjá atvinnuveganefnd þingsins gengur meðal annars út á að bæta minnihlutavernd í veiðifélögum . Er þar lagt til að sami aðili eða tengdir aðilar geti ekki farið með meira en 30 prósent atkvæða í veiðifélagi . Þar sem tvo þriðju hluta atkvæðisbærra félagsmanna þurfi til að samþykktir séu löglega gerðar eða þeim breytt , sé tryggt að enginn einn aðili geti staðið í vegi fyrir breytingum . Í umsögn sem Strengur hefur sent atvinnuveganefnd segir að verði ákvæðið að lögum muni það skerða verulega hagsmuni félagsins sem og móðurfélagsins Halicilla . Að mati félagsins standast umræddar breytingar hvorki stjórnarskrá né alþjóðlegar skuldbindingar íslenska ríkisins . Með því að takmarka atkvæðarétt sé ekki verið að vernda rétt minnihluta heldur skapa aðstæður þar sem minnihlutaeigendur gætu ráðið yfir veiðifélagi . Ljóst sé að ráðherra sé ekki að gæta meðalhófs með þessum tillögum . Breytingarnar muni bitna á örfáum aðilum og mögulega aðeins Streng . Ástæða sé til að ætla að þjóðerni hafi áhrif á gildissvið frumvarpsins . Landssamband veiðifélaga segir í sinni umsögn að vissulega kunni að vera teikn á lofti um að jarðakaup séu vaxandi vandamál . Hins vegar þurfi að greina umfang hins meinta vanda og hvort hægt sé að tryggja vernd minnihluta með öðrum leiðum . Sambandið leggst því að svo stöddu gegn umræddum breytingum . Þá kemur fram gagnrýni , bæði í umsögn Strengs og í umsögn Landssambands veiðifélaga , á samráðsleysi við gerð frumvarpsins .